ઈન્ડસ્ટ્રીમાં નેચરલ અભિનેત્રી તરીકે જાણીતી કાજોલને ગયા મહિને બોલિવૂડમાં ૨૫ વર્ષ પૂરાં થયાં. કાજોલ કહે છે કે હું મારી લાઇફમાં પાછળ જઇને કંઇ પણ બદલવા ઇચ્છતી નથી. તે કહે છે કે ૨૫ વર્ષમાં મેં જેટલું કામ કર્યું, સારું કે ખરાબ, તે દરેક ફિલ્મમાંથી હું કંઇક ને કંઇક શીખી છું. નિષ્ફળતાઓએ મને જમીન સાથે જોડાવાનું શીખવ્યું તો સફળતાએ મને વધુ નમ્ર બનાવી. પર્સનલ લાઇફમાં પણ હું કોઇ પરિવર્તન ઇચ્છતી નથી, કેમ કે વ્યક્તિગત જિંદગીમાં હું ખૂબ ખુશ છું. મેં એ જ કર્યું, જે હું કરવા ઇચ્છતી હતી. હું મારી ભૂલોને પણ બદલવા ઇચ્છતી નથી, કેમ કે આજે હું જે પણ કંઇ છું તે મારી ભૂલોના લીધે જ છું. હું મારા સાચા-ખોટા તમામ નિર્ણયોની જવાબદારી લઉં છું.